《走笔赠仙姑》
宋代·唐庚

仙姑八十春秋高，两鬓墨黑无斑毛。鹿胎冠子青纱袍，神风清峻真仙曹。

人生瞥忽如销膏，是非海里翻波涛。五斗官米令人劳，安能俛首争锥刀。

愿仙乞我瓢里一丸药，武陵溪上抖擞世俗腥与臊。

不然教我蝉蜕羽化秘诀之一二，海山深处摘取王母千岁不熟之蟠桃。

作者简介：唐庚，1070年～1120年在世，北宋诗人。字子西，人称鲁国先生。眉州丹棱（今属四川眉山市丹棱县）唐河乡人。哲宗绍圣（一○九四）进士（清光绪《丹棱县志》卷六），徽宗大观中为宗子博士。经宰相张商英推荐，授提举京畿常平。商英罢相，庚亦被贬，谪居惠州。后遇赦北归，复官承议郎，提举上清太平宫。后于返蜀道中病逝。